คือมีเพศสัมพันธ์กับแฟนใส่ถุงแต่ถุงแตกค่ะจากนั้นก็ไม่ได้ทำต่อแต่กอนยาคุมฉุกเฉินภายใน12ชั่วโมงนะคะ พอหลังจากนั้นสัปดาห์นึงประจำเดือนมาอยากทราบว่าสามารถท้องได้ไหมคะ
สวัสดีค่ะ หากถุงยางอนามัยมีการฉีกขาด ก็อาจมีโอกาสตั้งครรภ์ได้ แต่หากได้ทานยาคุมฉุกเฉินไปภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95% ดังนั้น โอกาสในการตั้งครรภ์ถือว่ามีน้อยอยู่ค่ะสำหรับเลือดที่ออกหลังจากที่ทานยาคุมฉุกเฉินไป 1 สัปดาห์ หากไม่ใช่ช่วงวันที่ที่ประจำเดือนควรจะมา ก็ถือเป็นเลือดที่เกิดจากผลของยาได้ แต่หากอยู่ในช่วงใกล้เคียงวันที่ที่ประจำเดือนควรจะมา ก็ถือเป็นประจำเดือนได้ และการที่มีเลือดออกมา ก็แสดงว่าไม่น่ามีการตั้งครรภ์เกิดขึ้นค่ะ แต่หากต้องการให้แน่นอน ก็อาจลองตรวจหาการตั้งครรภ์หลังจากที่มีเพศสัมพันธ์ไปแล้วประมาณ 2 สัปดาห์ค่ะ